ಮುಂಬೈ ಉಪನಗರ ವಲಯದಲ್ಲಿ ಜ. 29ರಿಂದ ರೈಲು ಸೇವೆ ಹೆಚ್ಚಳ ಮಹಾರಾಷ್ಟ್ರ : ಮುಂಬೈ ಉಪನಗರ ವಲಯದಲ್ಲಿ ಜನವರಿ 29ರಿಂದ ಜಾರಿಗೆ ಬರುವಂತೆ 2,781 ರೈಲು ಸೇವೆಯನ್ನು 2,985ಕ್ಕೆ ಹೆಚ್ಚಿಸುವ ಮೂಲಕ ಎಲ್ಲಾ ಉಪನಗರ ರೈಲು ಸೇವೆ ಪ್ರಾರಂಭಿಸಲು ಪಶ್ಚಿಮ ಮತ್ತು ಕೇಂದ್ರ ರೈಲ್ವೆ ನಿರ್ಧರಿಸಿವೆ. ಕೇಂದ್ರ ರೈಲ್ವೆ ಉಪನಗರ ಸೇವೆಗಳನ್ನು ಈಗಿರುವ 1,580 ರಿಂದ 1,685ಕ್ಕೆ ಹೆಚ್ಚಿಸಲು ನಿರ್ಧರಿಸಿದೆ ಮತ್ತು ಪಶ್ಚಿಮ ರೈಲ್ವೆ ಅಸ್ತಿತ್ವದಲ್ಲಿರುವ 1,201 ಉಪನಗರ ಸೇವೆಗಳನ್ನು ಜನವರಿ 29ರಿಂದ ಜಾರಿಗೆ ಬರುವಂತೆ 1,300 ಸೇವೆಗಳಿಗೆ ಹೆಚ್ಚಿಸಲು ನಿರ್ಧರಿಸಿದೆ ಎಂದು ಎರಡೂ ವಲಯಗಳ ಸಿಪಿಆರ್ಒ ಪತ್ರಿಕಾಗೋಷ್ಠಿಯಲ್ಲಿ ತಿಳಿಸಿದೆ. ರೈಲ್ವೆ ಸಚಿವಾಲಯ ಮತ್ತು ಮಹಾರಾಷ್ಟ್ರ ಸರ್ಕಾರದಿಂದ ಅನುಮತಿ ಪಡೆದ ಪ್ರಯಾಣಿಕರಿಗೆ ಮಾತ್ರ ಉಪನಗರ ರೈಲುಗಳಲ್ಲಿ ಪ್ರಯಾಣಿಸಲು ಅವಕಾಶವಿದೆ. ಇತರರು ರೈಲ್ವೆ ನಿಲ್ದಾಣಗಳಿಗೆ ಬಾರದಂತೆ ಕೋರಲಾಗಿದೆ. ಬೋರ್ಡಿಂಗ್, ಪ್ರಯಾಣ ಮತ್ತು ತಲುಪುವ ಸ್ಥಳದಲ್ಲಿ ಕೊರೊನಾಗೆ ಸಂಬಂಧಿಸಿದ ಎಲ್ಲಾ ಮಾನದಂಡಗಳು, ನಿರ್ವಹಣಾ ವಿಧಾನಗಳನ್ನು ಅನುಸರಿಸುವಂತೆ ಪ್ರಯಾಣಿಕರಿಗೆ ಸೂಚಿಸಲಾಗಿದೆ.